**Z A P I S N I K**

**30. sjednice Gradskog vijeća Grada Rijeke**

**održane 29. listopada 2020. godine**

**elektroničkim putem (izjašnjavanjem putem e-maila)**

 Dana 19. listopada 2020. godine članovima Gradskog vijeća Grada Rijeke dostavljen je Prijedlog dnevnog reda 30. sjednice Gradskog vijeća s materijalom za sjednicu i obavijest da će se 30. sjednica Gradskog vijeća održati u četvrtak 29. listopada elektroničkim putem izjašnjavanjem putem e-maila. Dio materijala za sjednicu Gradskog vijeća (za točke 6.-13.) dostavljen je članovima Vijeća u utorak 20. listopada.

Dana 23. listopada članovima Vijeća je dostavljena obavijest o načinu održavanja sjednice, obrazac za glasovanje (elektroničko izjašnjavanje) i materijal za točku 1. Izbori i imenovanja (Prijedlog zaključka o imenovanju suca porotnika Županijskog suda u Rijeci).

Ispunjeni obrazac za glasovanje bilo je potrebno dostaviti 29. listopada 2020. godine do 16,00 sati.

 Članovima Gradskog vijeća dostavljen je i zapisnik 29. sjednice Gradskog vijeća održane 24. rujna 2020. godine. Na zapisnik 29. sjednice Gradskog vijeća nije bilo primjedbi tako da se zapisnik smatra usvojenim.

 **Predložen je sljedeći**

**D N E V N I R E D**

1. **Izbori i imenovanja**

**Prijedlog zaključka o imenovanju suca porotnika Županijskog suda u Rijeci**

1. **Prijedlog odluke o izradi Izmjena i dopuna Detaljnog plana uređenja područja ″Benčić″**
2. **Prijedlog odluke o sklapanju Ugovora o osnivanju prava građenja na nekretninama u k.o. Plase, bez naknade, radi izgradnje III. faze državne ceste D-403**
3. **Prijedlog odluke o izmjenama i dopunama Odluke o najmu stanova**
4. **Prijedlog odluke o odbijanju ponude za korištenje prava prvokupa nekretnine**
5. **Izvješće o poslovanju KD Autotrolej d.o.o. za 2019. godinu**
6. **Izvješće o poslovanju TD Energo d.o.o. za 2019. godinu**
7. **Izvješće o poslovanju KD Kozala d.o.o. za 2019. godinu**
8. **Izvješće o poslovanju KD Vodovod i kanalizacija d.o.o. za 2019. godinu**
9. **Izvješće o poslovanju TD Rijeka promet d.d. za 2019. godinu**
10. **Izvješće o poslovanju TD Poslovni sustavi d.o.o. za 2019. godinu**
11. **Izvješće o poslovanju TD Rijeka plus d.o.o. za 2019. godinu**
12. **Izvješće o poslovanju KD Čistoća d.o.o. za 2019. godinu**
13. **Izvješće o radu KD Čistoća d.o.o. za održavanje čistoće i gospodarenje otpadom za 2019. godinu, kao davatelja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području grada Rijeke**
14. **Izvješće o lokacijama, količini i troškovima uklanjanja nepropisno odbačenog otpada na području grada Rijeke za 2019. godinu**
15. **Izvješće o korištenju proračunske zalihe u Proračunu Grada Rijeke za 2020. godinu za mjesec rujan**

 Na predloženi dnevni red sjednice nije podnesen prigovor, tako da se dnevni red smatra usvojenim kako je predloženo.

Rasprava o točkama usvojenog dnevnog reda održana je u zgradi Grada Rijeke, Vijećnica, Korzo 16, na dan održavanja sjednice 29. listopada, s početkom u 10,30 sati.

Raspravi su po pojedinim točkama dnevnog reda prisustvovali predstavnici klubova u Gradskom vijeću (na način da su se izmjenjivali za vrijeme rasprave po pojedinoj ili više točaka dnevnog reda, pojedini članovi Gradskog vijeća koji nemaju klub u Gradskom vijeću te izvjestitelji predlagatelja.

 Zaključci odbora po svim točkama dnevnog reda dostavljeni su članovima Vijeća.

**Elektroničkom glasovanju po svim točkama dnevnog reda pristupilo je 28 članova Gradskog vijeća, dok devet članova Gradskog vijeća nije glasovalo.**

**Elektroničkom glasovanju pristupili su:** Vojko Braut, dr.sc. Aleksandar Bulog, Filipa Capan, Ljiljana Cvjetović, Morana Jokić, dr.sc. Petra Karanikić, Marinko Koljanin, Sandra Krpan, Josip Kukuljan, Tamara Martinčić, dr.sc. Ivan Mencer, Tea Mičić Badurina, Predrag Miletić, Duško Milovanović, Mile Opačić, Josip Ostrogović, Koraljko Pasarić, mr.sc. Zvonimir Peranić, Damir Popov, Andrej Poropat, Vuk Prica, Vedran Sabljak, Oskar Skerbec, mr.sc. Kristjan Staničić, Danko Švorinić, Mate Tomljanović, Ana Trošelj i Sandro Vizler.

**Nisu glasovali:** Veljko Balaban, Andrej Briščik, Hrvoje Burić, Tihomir Čordašev, Petra Mandić, Ivona Milinović, Dobrica Rončević, Anet Trope Ćavar i Vedran Vivoda.

**TOČKA 1.**

**Izbori i imenovanja**

**Prijedlog zaključka o imenovanju suca porotnika Županijskog suda u Rijeci**

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Gradsko vijeće je JEDNOGLASNO (28 glasova za) donijelo sljedeći***

***z a k l j u č a k***

***1. Predlaže se Županijskoj skupštini Primorsko-goranske županije da se za suca porotnika Županijskog suda u Rijeci imenuje Luka Šušić.***

 ***2. Ovaj zaključak prosljeđuje se Odboru za izbor, imenovanja i dodjelu povelja i priznanja Županijske skupštine Primorsko-goranske županije.***

**TOČKA 2.**

**Prijedlog odluke o izradi Izmjena i dopuna Detaljnog plana uređenja**

**područja ″Benčić″**

Dodatno uvodno usmeno izlaganje podnijela je Eda Rumora, ravnateljica Direkcije za razvoj, urbanizam i ekologiju u Odjelu gradske uprave za razvoj, urbanizam, ekologiju i gospodarenje zemljištem.

U raspravi su sudjelovali članovi Vijeća Tihomir Čordašev ispred Kluba Akcije mladih, Sandra Krpan ispred Kluba SDP-LABURISTI-SDSS, Ivona Milinović, Marinko Koljanin, Tihomir Čordašev, Sandra Krpan, Vedran Vivoda, Predrag Miletić i Andrej Briščik, predsjednik Gradskog vijeća Andrej Poropat, Gradonačelnik mr.sc. Vojko Obersnel te završno Oskar Skerbec ispred Kluba HSU-IDS, Vedran Vivoda ispred Kluba Akcije mladih i Sandra Krpan ispred Kluba SDP-LABURISTI-SDSS.

***Rezultati elektroničkog glasovanja:***

***Odluku o izradi Izmjena i dopuna Detaljnog plana uređenja područja ″Benčić″ Gradsko vijeće je donijelo VEĆINOM GLASOVA (21 za, 7 suzdržanih).***

**TOČKA 3.**

**Prijedlog odluke o sklapanju Ugovora o osnivanju prava građenja na nekretninama u k.o. Plase, bez naknade, radi izgradnje III. faze državne ceste D-403**

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Odluku o sklapanju Ugovora o osnivanju prava građenja na nekretninama u k.o. Plase, bez naknade, radi izgradnje III. faze državne ceste D-403 Gradsko vijeće je donijelo JEDNOGLASNO (28 glasova za).***

**TOČKA 4.**

**Prijedlog odluke o izmjenama i dopunama Odluke o najmu stanova**

Dodatno uvodno usmeno izlaganje podnijela je vršiteljica dužnosti pročelnika Odjela gradske uprave za gospodarenje imovinom Denis Šulina.

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Odluku o izmjenama i dopunama Odluke o najmu stanova Gradsko vijeće je donijelo VEĆINOM GLASOVA (23 za, 5 suzdržanih).***

**TOČKA 5.**

**Prijedlog odluke o odbijanju ponude za korištenje**

**prava prvokupa nekretnine**

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Odluku o odbijanju ponude za korištenje prava prvokupa nekretnine Gradsko vijeće je donijelo JEDNOGLASNO (28 glasova za).***

**TOČKA 6.**

**Izvješće o poslovanju KD Autotrolej d.o.o. za 2019. godinu**

Dodatno uvodno usmeno izlaganje podnio je direktor KD Autotrolej d.o.o.Alberto Kontuš.

U raspravi su sudjelovali članovi Vijeća Josip Ostrogović ispred Kluba HDZ, Tihomir Čordašev ispred Kluba Akcije mladih, Oskar Skerbec ispred Kluba HSU-IDS, Ivona Milinović, Ana Trošelj, Sandra Krpan i Vedran Vivoda, direktor KD Autotrolej d.o.o.Alberto Kontuš te Gradonačelnik mr.sc. Vojko Obersnel

***Rezultati elektroničkog glasovanja:***

***Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o poslovanju KD Autotrolej d.o.o. za 2019. godinu.***

**TOČKA 7.**

**Izvješće o poslovanju TD Energo d.o.o. za 2019. godinu**

Dodatno uvodno usmeno izlaganje podnio je direktor TD Energo d.o.o. Sanjin Kirigin.

U raspravi su sudjelovali članovi Vijeća Vedran Vivoda, Ivona Milinović, Tihomir Čordašev i direktor TD Energo d.o.o. Sanjin Kirigin.

***Rezultati elektroničkog glasovanja:***

***Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o poslovanju TD Energo d.o.o. za 2019. godinu.***

**TOČKA 8.**

**Izvješće o poslovanju KD Kozala d.o.o. za 2019. godinu**

Dodatno uvodno usmeno izlaganje podnijela je direktorica KD Kozala d.o.o. Nives Torbarina.

U raspravi su sudjelovali članovi Vijeća Danko Švorinić ispred Kluba Liste za Rijeku, Sandra Krpan i Danko Švorinić te direktorica KD Kozala d.o.o. Nives Torbarina.

***Rezultati elektroničkog glasovanja:***

***Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o poslovanju KD Kozala d.o.o. za 2019. godinu.***

**TOČKA 9.**

**Izvješće o poslovanju KD Vodovod i kanalizacija d.o.o. za 2019. godinu**

Dodatno uvodno usmeno izlaganje podnio je direktor KD Vodovod i kanalizacija d.o.o. Andrej Marochini.

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Gradsko vijeće je VEĆINOM GLASOVA (23 za, 5 protiv) donijelo sljedeći***

***z a k l j u č a k***

***Prihvaća se Izvješće o poslovanju KD Vodovod i kanalizacija d.o.o. za 2019. godinu.***

**TOČKA 10.**

**Izvješće o poslovanju TD Rijeka promet d.d. za 2019. godinu**

Dodatno uvodno usmeno izlaganje podnijela je direktorica TD Rijeka promet d.d. Spomenka Mičetić.

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Gradsko vijeće je VEĆINOM GLASOVA (23 za, 5 protiv) donijelo sljedeći***

***z a k l j u č a k***

***Prihvaća se Izvješće o poslovanju TD Rijeka promet d.d. za 2019. godinu.***

**TOČKA 11.**

**Izvješće o poslovanju TD Poslovni sustavi d.o.o. za 2019. godinu**

Dodatno uvodno usmeno izlaganje podnijela je članica Uprave TD Poslovni sustavi d.o.o. Silvija Lučić.

U raspravi su sudjelovali članovi Vijeća Tihomir Čordašev i Ivona Milinović.

***Rezultati elektroničkog glasovanja:***

***Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o poslovanju TD Poslovni sustavi d.o.o. za 2019. godinu.***

**TOČKA 12.**

**Izvješće o poslovanju TD Rijeka plus d.o.o. za 2019. godinu**

 Pod ovom točkom dnevnog reda je podnesen i prijedlog za donošenje dodatnog zaključka od strane člana Vijeća Josipa Kukuljana. Prijedlog zaključka dostavljen je svim članovima Vijeća uz obrazac za glasovanje (elektroničko izjašnjavanje) o tom prijedlogu.

Dodatno uvodno usmeno izlaganje podnio je direktor TD Rijeka plus d.o.o. dr.sc. Željko Smojver.

U raspravi su sudjelovali članovi Vijeća Sandra Krpan i Tihomir Čordašev te direktor TD Rijeka plus d.o.o. dr.sc. Željko Smojver.

***Rezultati elektroničkog glasovanja:***

***I. Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o poslovanju TD Rijeka plus d.o.o. za 2019. godinu.***

***II. Prijedlog zaključka člana Vijeća Josipa Kukuljana Gradsko vijeće nije usvojilo (13 glasova za, 11 glasova protiv, 4 suzdržana glasa).***

**TOČKA 13.**

**Izvješće o poslovanju KD Čistoća d.o.o. za 2019. godinu**

Dodatno uvodno usmeno izlaganje podnijela je direktorica KD Čistoća d.o.o.Jasna Kukuljan.

U raspravi su sudjelovali članovi Vijeća Tihomir Čordašev, Marinko Koljanin, Sandra Krpan i Ivona Milinović, Gradonačelnik mr.sc. Vojko Obersnel te direktorica KD Čistoća d.o.o.Jasna Kukuljan.

***Rezultati elektroničkog glasovanja:***

***Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o poslovanju KD Čistoća d.o.o. za 2019. godinu.***

**TOČKA 14.**

**Izvješće o radu KD Čistoća d.o.o. za održavanje čistoće i gospodarenje otpadom za 2019. godinu, kao davatelja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području grada Rijeke**

Pod ovom točkom dnevnog reda nije bilo rasprave.

***Rezultati elektroničkog glasovanja:***

***Gradsko vijeće je VEĆINOM GLASOVA (22 za, 6 protiv) donijelo sljedeći***

***z a k l j u č a k***

***Prihvaća se Izvješće o radu KD Čistoća d.o.o. za održavanje čistoće i gospodarenje otpadom za 2019. godinu, kao davatelja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području grada Rijeke.***

**TOČKA 15.**

**Izvješće o lokacijama, količini i troškovima uklanjanja nepropisno odbačenog otpada na području grada Rijeke za 2019. godinu**

U raspravi su sudjelovali član Vijeća Tihomir Čordašev i Gradonačelnik mr.sc. Vojko Obersnel.

***Rezultati elektroničkog glasovanja:***

***Gradsko vijeće je VEĆINOM GLASOVA (23 za, 5 suzdržanih) donijelo sljedeći***

***z a k l j u č a k***

***Prihvaća se Izvješće o lokacijama, količini i troškovima uklanjanja nepropisno odbačenog otpada na području grada Rijeke za 2019. godinu.***

**TOČKA 16.**

**Izvješće o korištenju proračunske zalihe u Proračunu Grada Rijeke**

**za 2020. godinu za mjesec rujan**

U raspravi su sudjelovale članice Vijeća Sandra Krpan i Ivona Milinović.

***Rezultati elektroničkog glasovanja:***

***Gradsko vijeće je JEDNOGLASNO (28 glasova za) donijelo sljedeći***

***z a k l j u č a k***

***Prihvaća se Izvješće o korištenju proračunske zalihe u Proračunu Grada Rijeke***

***za 2020. godinu za mjesec rujan.***

 **Tajnica Predsjednik**

**Gradskog vijeća Gradskog vijeća**

 **Mirna Pavlović - Vodinelić Andrej Poropat**